# name
Implementació i resultats d'un programa d’optimització d’ús d’antimicrobians (PROA) pediàtric a un hospital infantil de tercer nivell

# metadata.dc.contributor.other[].value
Universitat de Barcelona. Facultat de Medicina i Ciències de la Salut

# metadata.dc.description.abstract[].value
[cat] L'increment en les taxes de resistència antimicrobiana (RAM) és una causa important i creixent de morbimortalitat a tot el món a causa de la manca d'antibiòtics efectius per tractar aquestes infeccions. L'ús inadequat d'antimicrobians a l'entorn sanitari, molt prevalent en nens, contribueix a incrementar les RAM. Les situacions més freqüents són l'ús d'antimicrobians en situacions que no els requereixen, la prescripció de pautes antibiòtiques excessivament llargues, els tractaments empírics d'espectre antimicrobià massa ampli o un desescalat terapèutic tardà tot i conèixer el microorganisme causant de la infecció i el perfil de resistències.
Hi ha múltiples iniciatives dirigides a frenar la propagació de les RAM, tant dins com fora de l’entorn de l’assistència sanitària. Els programes d'optimització d'ús d'antimicrobians (PROA) han demostrat ser una de les eines més efectives per millorar l'ús d'antimicrobians als hospitals, especialment a centres d'adults. La majoria de guies recomanen crear equips PROA multidisciplinaris capaços d'identificar necessitats concretes, dissenyar estratègies i intervencions específiques i avaluar els resultats amb l'objectiu final de millorar l'ús d'antimicrobians i els resultats clínics dels pacients al centre. L'evidència disponible sobre les millors intervencions i els indicadors PROA a utilitzar en pediatria, especialment en centres europeus, és encara escassa, més quan s'analitzen patologies pediàtriques concretes o unitats d'hospitalització determinades.
Als articles que conformen aquesta Tesi Doctoral es descriu la instauració d'un programa PROA pediàtric dissenyat específicament per a l'Hospital Sant Joan de Déu, així com els principals resultats dels tres primers anys de funcionament. Durant el període d’intervenció del programa s’aconsegueix millorar de forma segura l’ús d’antimicrobians tant des del punt de vista quantitatiu com qualitatiu. Així mateix, s'aconsegueix disminuir la despesa en antimicrobians del centre. Aquest impacte s’observa tant a nivell global a l’hospital, com en grups concrets de patologies prevalents, com l’apendicitis aguda flegmonosa. Finalment, es descriu l'impacte important d'unitats específiques com la Unitat de Cures Intensives Pediàtriques, en l'ús global d'antimicrobians de l'hospital.

# metadata.dc.description.abstract[].value
[eng] Increasing rates of antimicrobial resistance (AMR) are a major and growing cause of morbidity and mortality worldwide due to the lack of effective antibiotics. Inappropriate use of antimicrobials in the healthcare setting, which is highly prevalent in children, contributes to the increase in AMR. The most frequent situations are the use of antimicrobials in situations that do not require them, the prescription of excessively long antibiotic regimens, empirical treatments with too broad antimicrobial spectrum or late therapeutic de-escalation despite knowing the micro-organism causing the infection and its resistance profile. There are multiple initiatives aimed at curbing the spread of AMR, both within and outside the healthcare setting. Antimicrobial stewardship programs (AMS) have proven to be one of the most effective tools to improve antimicrobial use in hospitals, especially in adult centres. Most guidelines recommend the creation of multidisciplinary AMS teams capable of identifying specific needs, designing specific strategies and interventions, and evaluating outcomes with the ultimate goal of improving antimicrobial use and clinical outcomes of patients in their facility. The available evidence on the best interventions and AMS indicators to use in paediatrics, especially in European centres, is still scarce, especially when analysing specific paediatric pathologies or specific hospitalisation units. The articles that make up this Doctoral Thesis describe the implementation of a paediatric AMS program designed specifically for the Hospital Sant Joan de Déu, as well as the main results of the first three years of its operation. During the program's intervention period, the use of antimicrobials was safely improved both quantitatively and qualitatively. In addition, the antimicrobial expenditure of the centre is reduced. This impact is observed both at the overall hospital level and in specific groups of prevalent pathologies, such as acute phlegmonous appendicitis. Finally, the important impact of specific units such as the Paediatric Intensive Care Unit on the overall use of antimicrobials in the hospital is described.

# metadata.dc.source[].value
Tesis Doctorals - Facultat - Medicina i Ciències de la Salut

# metadata.dc.title[].value
Implementació i resultats d'un programa d’optimització d’ús d’antimicrobians (PROA) pediàtric a un hospital infantil de tercer nivell